钦定古今图书集成/明伦汇编/氏族典/第576卷 > 《郑樵通志》 > 鲜于侁
## 钦定古今图书集成/明伦汇编/氏族典/第576卷 > 《郑樵通志》 > 鲜于侁

按《宋史鲜于侁传》：“侁字子骏，阆州人，唐剑南节度使
叔明裔孙也。性庄重力学，举进士，为江陵右司理参
军。庆历中，天旱，诏求言，侁推灾变，条当世之失，其语
剀切，调黟令通判绵州。神宗诏求直言，侁复应诏，陈
十六事。神宗爱其文，选除利州路转运判官。初，王安
石有重名，侁恶其沽激要君，乃上书论时政，升副使”
兼提举常平。苏轼称侁“上不害法，中不废亲，下不伤
民”，以为三难。徙京东西路河决澶渊，作《议河书》上之，
神宗嘉纳。后两路合为一，以为转运使。元丰二年，命
知扬州。苏轼自湖州赴狱，亲朋皆绝，独侁往见。坐累，
罢主管西京御史台。哲宗立，召为太常少卿，拜左谏
议大夫。在职三月，以疾求去，除集贤殿修撰、知陈州，
无何，卒。侁刻意经术，著《诗传》《易断》。《诗》平澹渊粹，尢长
于《楚辞》。

===鲜于绰===按《万姓统谱》：“绰侁子，庆历登科。”